થર્મલ પાવર સ્ટેશન્સમાં એક સપ્તાહ ચાલે એટલો જ કોલસો બચ્યો હોવાના અનેક કારણો છે. જેમાં કોલસાની કિંમતની ચૂકવણી, જરૂરિયાત કરતા ઓછું કોલસા ઉત્પાદન, પડતર કરતા ઓછી કિંમતે વીજળીનું વેચાણ વગેરેનો સમાવેશ થાય છે. આવનારા સમયમાં વિવિધ રાજ્યોની વિધાનસભા ચૂંટણીઓ આવી રહી છે ત્યારે વીજળી સંકટની મોટી અસર તેના પર પડવા ઉપરાંત ઉદ્યોગ અને કૃષિ ક્ષેત્રે પણ મોટો ઝાટકો લાગી શકે છે. જેની સીધી અસર આર્થિક વિકાસ પર પડશે. વડાપ્રધાન તરીકે નરેન્દ્ર મોદી માટે આ મોટો પડકાર છે.